open-index/open-wikipedia-markdown huggingface dataset:
Bahadur Šah II

**Abu 'l-Muzaffar Siradj al-Din Muhammad Bahadur Šah** eli **Bahadur Šah II** (1775 – 1862) oli viimeinen timurideista periytyvä Intian suurmoguli. Hän nousi suurmoguliksi isänsä Akbar Šah II:n kuollessa vuonna 1837, mutta hänen valtansa oli lähinnä muodollinen, ja Intiaa hallitsi Englannin Itä-Intian kauppakomppania. Vuonna 1857 kapinoivat sepoyt nimittivät hänet nimelliseksi johtajakseen, ja brittien vallattua Delhin muutamaa kuukautta myöhemmin hänet vangittiin ja karkotettiin Yangoniin nykyiseen Myanmariin. Bahadur Šah kuoli karkotettuna vuonna 1862. Hänet tunnetaan epäonnistuneen kapinan johtajuuden ohella urdunkielisenä runoilijana ja suufilaisena pyhimyksenä.

## Elämäkerta

Bahadur Šah syntyi 24. lokakuuta 1775. Bahadur oli isänsä Akbar Šah II:n toiseksi vanhin poika ja hänen äitinsä oli Lal Bhai. Suurmogulien valtakunnan perustaja Baburista suoraan laskettuna Bahadur Šah oli Baburin yhdestoista perillinen. Bahadur Šah kirjoitti runoutta ja käytti kirjailijanimeä *Zafar* harjoittaen myös musiikkia ja kalligrafiaa. Hän nousi suurmoguliksi isänsä kuollessa vuonna 1837, mutta suurmogulien valta ei tuolloin ulottunut Delhin Punaisen linnoituksen ulkopuolelle, ja todellista valtaa käytti Englannin Itä-Intian kauppakomppania.

11. toukokuuta 1857 kapinoivat intialaiset joukot eli sepoyt Meerutista valtasivat Delhin niin sanotun sepoykapinan aikana. Kapinoitsijat nimittivät tuolloin jo 82-vuotiaan Bahadur Šahin kapinan nimelliseksi johtajaksi, vaikka hän itse olikin haluton ottamaa tehtävää vastaan. Brittien saapuessa valtaamaan Delhiä takaisin saman vuoden syyskuussa Bahadur Šah vetäytyi Humayunin mausoleumiin antautuen lopulta lempivaimonsa Zinat Mahalin ja poikansa Mirza Jawan Bakhtin kanssa brittiluutnantti William Hodsonille kun hänelle oli luvattu, että hänen henkensä säästetään. Bahadur Šah päätyi oikeuden eteen syytettynä maanpetoksesta ja hänet karkotettiin Burmaan eli nykyiseen Myanmarin Yangoniin. Hän kuoli karkotettuna 87-vuotiaana 7. marraskuuta 1862 ja hänen mausoleuminsa sijaitsee Yangonissa. Sepoykapina oli päättynyt virallisesti heinäkuussa 1858 ja se johti Itä-Intian kauppakomppanian lakkauttamiseen ja Intian asettamiseen suoraan brittiläisen hallinnon alaiseksi.

Epäonnistuneen sepoykapinan nimellisen johtajuuden ohella Bahadur Šah muistetaan etenkin yhtenä loistavimpana urdunkielisistä runoilijoista, minkä lisäksi häntä pidetään suufilaisena pyhimyksenä. Hänen hautansa Yangonissa on paikallisten muslimien pyhiinvaelluskohde. Delhissä ja Karachissa on hänen mukaansa nimettyjä teitä ja Dhakassa puisto.

## Lähteet

## Aiheesta muualla
Vastitas Borealis

**Vastitas Borealis** on Marsin valtava pohjoinen alanko, joka on halkaisijaltaan 2&nbsp;002,91 kilometriä ja sijaitsee 4–5 km Marsin säteen alapuolella. Sen uskotaan olevan valtava muinainen törmäyskraatteri ja entinen merenpohja. Siellä sijaitsee Marsin pohjoisnapa-alue ja Utopia Planitia, jonne amerikkalainen avaruusluotain Viking 2 laskeutui. Erityisen syvä alangon kohta on paikassa 120 itäistä, 30 pohjoista ja 330 itäistä, 80 pohjoista.

## Lähteet
Ants Eskola

**Ants Eskola** (alkuperäiseltä nimeltään Gerhardt Esperk; ) oli virolainen laulaja ja näyttelijä, joka näytteli 25 elokuvassa vuosina 1930–1979.

## Osittainen filmografia

* *[[Auringon lapset]]* (*Päikese lapsed*, 1931)
* *[[Kohtaloita kylässä]]* (*Valgus Koordis*, 1951)
* *[[Tuulilasin takaa]]* (*Delo Rumjantseva*, 1955)
* *Mehed jäävad koju* (1956)
* *Pöördel* (1957)
* *[[Varo kurveja]]* (*Vallatud kurvid*, 1959)
* *[[Hornanperän uusi paholainen]]* (*Põrgupõhja uus Vanapagan*, 1964)
* *[[Tuhoava ase R-8-12]]* (*Mjortvyi sezon*, 1968)
* *[[Suurlähettiläs (elokuva)|Suurlähettiläs]]* (*Posol sovetskogo soyuza*, 1969)
* *[[Punainen viulu]]* (*Punane viiul*, 1974)
* *Kõrboja peremees* (1979)

## Aiheesta muualla
* 
*
Teelusikka

**Teelusikka** on vetoisuudeltaan ruokalusikkaa pienempi ja kahvilusikkaa suurempi lusikka, joka on tarkoitettu sekoittamaan teehen siihen lisättävät ainesosat, kuten sokerin tai maidon. Pitkävartisia jääteelusikoita voidaan käyttää myös jäätelön syömiseen jäätelömaljasta. Niitä sanotaan pirtelölusikoiksi.

Teelusikoita käytetään etenkin niissä maissa, joissa tee on tapana nauttia teekupista. Suomessa sanalla teelusikka viitataan useimmiten kahvilusikkaan. 

## Mittayksikkönä
Teelusikallista käytetään usein tilavuuden mittayksikkönä esimerkiksi ruokaresepteissä. Teelusikallisen tilavuutena pidetään Suomessa viittä millilitraa. Tämä vastaa kukkuraiseksi täytettyä tyypillistä suomalaista kahvilusikkaa, jonka tasamitallinen tilavuus on 2,8 ml. Myös keittiön mittavälinesarjat sisältävät tyypillisesti tee- ja ruokalusikallisen mitat.

Teelusikallisen koko poikkeaa esimerkiksi Iso-Britanniassa käytettävässä Imperial-mittajärjestelmässä edellä kuvatusta metrisestä mittajärjestelmästä siten, että sen koko onkin noin kuusi millilitraa.

## Lähteet

## Kirjallisuutta
* 
*
Hanna R. Hall

**Hanna Rose Hall** (s. 9. heinäkuuta 1984 Denver, Colorado) on  yhdysvaltalainen näyttelijä. Hän kävi Colorado Rocky Mountain -koulua, josta valmistui vuonna 2002. Ensimmäinen tärkeä elokuva, jossa hän näytteli oli Sofia Coppolan *[[Virgin Suicides]]* (1999). Hän esitti 13-vuotiasta Cecile Lisbonia, jonka elämä päättyi traagisesti itsemurhaan. Hall näytteli ''Forrest Gumpissa'' (1994) nuorta Jennyä.

## Aiheesta muualla
*
Sinijuuret

**Sinijuuret** (*Mercurialis*) ovat tyräkkikasveihin kuuluva pieni kasvisuku. Ne ovat ruohovartisia, monivuotisia kasveja, joilla on paksu maavarsi ja hyvin vaatimattomat kukat. Sinijuuret ovat myrkyllisiä. Sukuun kuuluu laskutavasta riippuen kahdeksasta kymmeneen eurooppalaista ja yksi aasialainen laji.

Kasvisuvun edustajista kasvaa Ahvenanmaalla sekä Etelä- ja Lounais-Suomessa harvinaisena esiintyvä lehtosinijuuri (*Mercurialis perennis*). Laji kukkii toukokuussa ja sen siemeniä levittävät muurahaiset. Toista kasvisuvun edustajaa eli rikkasinijuurta (*Mercurialis annua*) on löydetty satunnaisesti Suomesta vanhoilta satamien painolastialueilta sekä puutarhoista rikkaruohona.

## Lajeja
* *[[rikkasinijuuri|Mercurialis annua]]* – rikkasinijuuri
* *[[Mercurialis canariensis]]*
* *[[Mercurialis corsica]]*
* *[[Mercurialis elliptica]]*
* *[[Mercurialis huetii]]*
* *[[Mercurialis leiocarpa]]*
* *[[Mercurialis longistipes]]*
* *[[Mercurialis monoica]]*
* *[[Mercurialis ovata]]*
* *[[lehtosinijuuri|Mercurialis perennis]]* – lehtosinijuuri
* *[[Mercurialis reverchonii]]*
* *[[Mercurialis tomentosa]]*

## Lähteet

## Aiheesta muualla
* Finto: Kassu – Kasvien suomenkieliset nimet: ''Mercurialis''
* Funet: Sinijuuret (''Mercurialis'')
* ITIS: ''Mercurialis'' 
* United States Department of Agriculture (USDA): ''Mercurialis'' 
* Flora of China: ''Mercurialis''
I Have Played Rock ’n’ Roll

**I Have Played Rock’n Roll** on suomalaismuusikko Kassu Halosen soolouran viides, vuonna 1986 julkaistu heavy metal- ja hard rock -musiikkia sisältävä studioalbumi. Levyn tunnetuimpia kappaleita ovat ”I'm Rock”, ”I Have Played Rock’n Roll” sekä ”Strangers In The Night”, joka tuli paremmin tunnetuksi Kirkan levyttämänä hard rock -levyllään *[[R.O.C.K.]]* (1986). Albumin nimikappale äänitettiin kahden aikaan yöllä ja Halonen lauloi sen yhdellä otolla. Kirka levytti Yhdysvalloissa albumin nimikappaleen.

Finnlevy julkaisi albumin vinyylilevynä ja C-kasettina Dig It -levymerkillään. Vuonna 2001 Warner Music Finland julkaisi albumin CD-levynä.

## Kappaleet
Kaikki kappaleet säveltänyt ja sovittanut Kalervo Halonen ja sanoittanut Erkka Kettunen, ellei toisin mainita.

; A-puoli
# 
# 
# 	
# 
# 

; B-puoli
# 
# 
# 
# 

## Singlet

## Tekijät
### Muusikot
* Kassu Halonen – laulu, kosketinsoittimet
* Janne Louhivuori – kitarat
* Miri Miettinen – rummut
* Harri Merilahti – bassokitara (kaikki paitsi ”If Home Was Here”)
* Miri Miettinen – rummut

; Muut muusikot
* Juha Björninen – kitarat (5; soolot: 1, 4, 8)
* Pekka Helin – bassokitara (”If Home Was Here”)
* Esko Heikkinen – trumpetti (”If Home Was Here”)
* Pentti Lahti – saksofoni (”If Home Was Here”)
* Markku Veijonsuo – vetopasuuna (”If Home Was Here”)
* Pekka Pohjola – fuugaintro (”Pretenders in Love”)
* The Bad-Bad Boys – taustalaulut (”I’ve Been Bad”)

### Tuotanto
Äänitetty Takomo-studioilla Helsingissä vuonna 1985.
* Kassu Halonen ja Kristian Jernström – tuottajat
* Dan Tigerstedt – äänitys ja miksaus (kaikki paitsi ”Gone Without Your Love”)
* Juha Laakso – äänitys ja miksaus (”Gone Without Your Love”)
* Henrik Schütt – valokuva
* Markus Heikkerö – kannen suunnittelu

## Lähteet

## Aiheesta muualla
* ''I Have Played Rockʼn Roll'' -discogs.com-sivustolla
Block Island Southeast Light

**Block Island Southeast Light** on majakka Block Islandin kaakkoisessa osassa, Yhdysvaltain Rhode Islandin osavaltiossa. Se on valmistunut vuonna 1875, ja sille on myönnetty National Historic Landmark -arvo.

## Historia
Vuonna 1856 Yhdysvaltain kongressi osoitti 9 000 senaikaista Yhdysvaltain dollaria majakan rakentamiseen Block Islandin kaakkoisrannalle. Majakkahallinto päätti kuitenkin uuden majakan rakentamisen sijasta käyttää rahat saaren pohjoisosassa olevan majakan uudelleenrakentamiseen, ja näin Southeast Lightin rakentaminen pantiin hamaan tulevaisuuteen.

Vuonna 1872 Nicholas Ball, paikallinen kauppias, alkoi kerätä nimiä adressiin majakan rakentamisen puolesta. Ballin mukaan saaren kaakkoisosaa ohittavat alukset altistuivat siellä suuremmalle vaaralle kuin missään muualla Yhdysvaltain rannikkoalueella. Majakkahallinto oli Ballin kanssa samaa mieltä, ja kongressi osoitti uuden majakan rakentamiseen 75&nbsp;000 dollaria. Majakkaa varten hankittiin kymmen-eekkerinen kiinteistö.

Yhdysvaltain presidentti Ulysses S. Grant kirjoitti Southeast Lightin majakan määrärahan ja myöhemmin vieraili siellä. Majakka suunniteltiin yhdistäen italialaista ja uusgoottilaista tyyliä. Majakka tuli lopulta maksamaan 80&nbsp;000 Yhdysvaltain senaikaista dollaria, kun se valmistui vuonna 1875. Siihen aikaan se oli korkein majakka Uuden-Englannin rannikolla. Vuonna 1928 se sähköistettiin.

Vuonna 1990 Yhdysvaltain rannikkovartiosto otatutti Block Island Southeast Lightin majakan pois käytöstä, ja korvasi sen terästornilla. 1990-luvun varhaisella taipaleella majakka oli eroosion vuoksi hyvin uhanalainen, ja Yhdysvaltain kansallinen historiallisten kohteiden suojelurahasto listasi sen yhdeksi uhanalaisimmista historiallisista kohteista Yhdysvalloissa. Rakennus, joka alun perin oli yli 90 metrin päässä jyrkänteen reunasta, oli tuolloin enää vajaa 18 metrin päässä reunanteesta.

Majakan säätiön onnistui kuitenkin keräämään noin kaksi miljoonaa Yhdysvaltain dollaria majakan siirtämistä varten. Vuoden 1993 elokuussa majakka siirrettiinkin nykyiselle paikalleen noin 90 metrin päähän jyrkänteestä. Vuonna 1997 majakalle myönnettiin National Historic Landmark -arvo.

## Kirjallisuutta
*
Jussi Aalto

**Jussi Aalto** (s. 28. heinäkuuta 1983 Rauma) on suomalainen peliuransa lopettanut jalkapalloilija. Hän oli pelipaikaltaan hyökkääjä tai hyökkäävä keskikenttäpelaaja.

Aalto nousi Pallo-Iirojen edustusjoukkueeseen kaudella 2003. Hän teki ensimmäisellä kaudellaan Kakkosessa 11 maalia ja oli mukana nostamassa seuraa Ykköseen. Siellä Aalto teki 14 maalia kaudella 2004, jonka jälkeen Veikkausliiga-seura Helsingin Jalkapalloklubi hankki hänet. HJK:ssa Aalto jäi vähälle peliajalle pelaten kahden kauden aikana 19 liigaottelua, joista hän aloitti seitsemän. Molemmilla kausilla HJK saavutti SM-hopeaa ja Suomen Cupin voiton.

Kaudeksi 2007 Aalto siirtyi toiseen Veikkausliiga-seuraan FF Jaroon, jossa hän pelasi kahden kauden aikana 48 liigaottelua. Kaudet 2009 ja Veikkausliigan kausi 2010 Aalto pelasi liigaa Vaasan Palloseurassa, kunnes palasi Jaroon kaudeksi 2011. Hän edusti Jaroa toiset kaksi kautta. Kaudeksi 2013 Aalto siirtyi Ykköseen Valkeakosken Hakaan, jossa hän pelasi maalimäärällä mitattuna siihen mennessä parhaan kautensa tehtyään 15 maalia..

Kaudeksi 2014 Aalto palasi jälleen pääsarjatasolle siirryttyään Seinäjoen Jalkapallokerhoon, joka kuitenkin lainasi hänet FC KTP:hen jo ennen kauden alkua. Hän pelasi erinomaisen kauden tehden 26 Ykkösen ottelussa 25 maalia. Marraskuussa 2014 Aalto teki Turun Palloseuran kanssa 2+1-vuotisen sopimuksen. Hän teki kaudella 2015 Ykkösessä 11 maalia 26 ottelussa. Joulukuussa 2015 sopimus kuitenkin purettiin TPS:n talousvaikeuksien vuoksi. Pian tämän jälkeen Aalto allekirjoitti yksivuotisen sopimuksen KTP:n kanssa.

Kaudeksi 2017 Aalto palasi pääsarjatasolle siirryttyään PS Kemiin. Hän pelasi seurassa kahdeksan liigaottelua, joissa teki yhden maalin. Kesken kauden 2017 Aalto siirtyi takaisin kasvattajaseuraansa Pallo-Iiroihin kauden 2019 loppuun asti ulottuvalla sopimuksella.

## Futsal

Aalto aloitti syksyllä 2010 futsalin pelaamisen tuolloin Futsal-Kakkosessa pelanneessa FC Rauman joukkueessa. Kaudella 2013–2014 Aalto edusti seuraa Futsal-liigassa, jossa hänen tehopisteensä olivat 0+2=2.

## Muuta

Aalto on jalkapalloilija Iiro Aallon (s. 1977) veli. He pelasivat samaan aikaan HJK:ssa vuosina 2005–2006.

Kesällä 2017 siirtyessään Pallo-Iiroihin Aalto lopetti ammattilaisuransa ja siirtyi työskentelemään kiinteistönvälitysalalle OP-Kiinteistökeskukseen.

## Tilastot

### Kausikohtaiset tilastot

### Sarjakohtaiset tilastot

## Lähteet
Telaluu

**Telaluu** (, ihmisellä *talus*) kuuluu nilkan luihin, ja se muodostaa yhdessä kantaluun kanssa nilkkaluiden ylimmän rivin. Hevosella telaluu niveltyy pohjeluuhun, mutta lihansyöjillä se niveltyy myös sääriluuhun. Ihmisellä telaluu niveltyy myös nilkan veneluuhun.
Talus

**Talus** voi olla

* talus, telaluu, (lääket.) nilkassa sijaitseva luu
* talus, vyörykeila, (geol.) rapautumisen tuloksena muodostunut maakerrostuma

**Talus sukunimenä:**
* Anu Talus (s. 1975), suomalainen oikeustieteilijä, tietosuojavaltuutettu
* Meimi Talus (s. 1937), suomalainen keihäänheittäjä
Tietämyksenhallinta

**Tietämyksenhallinta** on tieteenala, joka käsittelee tietoa hallittavissa ja johdettavissa olevana asiana. Usein tietämyksenhallinta keskittyy yrityksen tai organisaation toiminnassa tarvittavan tiedon systemaattiseen hallintaan. Tässä yhteydessä tarvittavan tiedon ajatellaan koostuvan sekä hiljaisesta tiedosta että eksplisiittisestä tiedosta. Eksplisiittisen tiedon hallintaa on käsitelty jo pitkään tiedonhallinnassa, joten tietämyksenhallinnassa usein korostetaankin hiljaisen tiedon hallintaa. Tiedon lisäksi tietämyksenhallinnassa käsitellään myös taitoja, osaamista, viestintää, inhimillistä pääomaa ja aineetonta omaisuutta.

## Tiedon luominen

Tiedon luonnissa käytetään hyväksi aikaisempaa tietoa, ja yhdistetään sitä uuteen tietoon. Oivalluksia saadaan yhdistämällä erilaisia aiemman tiedon lähteitä, kuten tietokantoja, verkkopalveluita - ja muita ihmisiä. Organisaatiossa tiedon luominen tapahtuu usein sekä yksilöiden oppimisen ja yhteenliittymisen tuloksena.

## Tiedon jakaminen

Tietämyksenhallinnassa tavoitteena on että oikea tieto saadaan oikeille ihmisille oikeaan aikaan. Tässä apuna käytetään erilaisia tietojärjestelmiä. Tietämyksen jakaminen suullisesti, luetaan myös yhdeksi tärkeäksi jakamismuodoksi.

## Tietämyksenhallinnan menetelmiä

Tietämyksenhallinnassa sovelletaan usein tietokantoja, dokumenttien hallintajärjestelmiä sekä muita tietojärjestelmiä. Näiden lisäksi voidaan käyttää hieman uudempia järjestelmiä, kuten keltaisia sivuja, ryhmätyöohjelmia, hakukoneita, ja internet-pohjaisia työkaluja kuten sähköposti, wiki ja blogit. Näiden lisäksi käytetään asiantuntijafoorumeita, toiminnan arviointia, tutorointia, ihmisten johtamista sekä Nonakan ja Takeuchin nk. SECI-mallia.

## Katso myös
* Business intelligence
* Innovaatio
* Tietojohtaminen

## Aiheesta muualla
*http://www.kansalaisyhteiskunta.fi/tietopalvelu/yhteiskunta/avauksia_tietamyksen_hallintaan
Sinisalo

**Sinisalo** on suomalainen sukunimi.

Sinisalo-nimisiä tunnettuja henkilöitä:

* Allan Sinisalo (1888–1981), uskonnollinen runoilija
* Anu Sinisalo (s. 1966), näyttelijä
* Emilia Sinisalo (s. 1983), näyttelijä
* Helmer-Rainer Sinisalo (1920–1989), Karjalan tasavallassa asunut säveltäjä
* Ilkka Sinisalo (1958–2017), jääkiekkoilija
* Jarno Sinisalo (1956–2006), kapellimestari
* Jukka Sinisalo (s. 1982), jalkapalloilija
* Johanna Sinisalo (s. 1958), kirjailija
* Kari Sinisalo (1938–1978), lainsäädäntöjohtaja, hallinto-oikeuden apulaisprofessori ja tietokirjailija
* Kati Sinisalo, elokuvatoimittaja ja -kriitikko ja televisiotuottaja
* Kirsi-Kaisa Sinisalo (s. 1970), näyttelijä
* Pekka M. Sinisalo (s. 1969), perussuomalainen poliitikko
* Salsa Sinisalo, oik. *Tero Sinisalo* (s. 1966), radiojuontaja ja -toimittaja
* Sari Sinisalo (k. 1992), henkirikoksen uhri
* Sulo Sinisalo  (1884–1977), uskonnollinen kirjailija
* Taisto Sinisalo (1926–2002), kommunistipoliitikko
* Tatu Sinisalo (s. 1992), näyttelijä
* Tomas Sinisalo (s. 1986), jääkiekkoilija
* Uuno Sinisalo (1904–1985), toimittaja, tietokirjailija ja kotiseutuneuvos
* Veikko Sinisalo (1926–2003), näyttelijä
* Veikko Sinisalo (s. 1964), soutuvalmentaja ja soutaja
* Viljami Sinisalo (s. 2001), jalkapallomaalivahti
* Väinö Sinisalo (1892–1951), poliitikko, kansanedustaja.

Sinisalo-nimisiä yrityksiä ja tuotemerkkejä:

* Sinisalo, L-Fashion Groupin ajoasumerkki
Vladislav Volkov

**Vladislav Nikolajevitš Volkov** (, 23. marraskuuta 1935, Moskova &ndash;  30. kesäkuuta 1971) oli neuvostoliittolainen kosmonautti, joka lensi Sojuz 7- ja Sojuz 11 -avaruuslennoilla kuollen jälkimmäisellä lennolla pyroteknisen laitteen iskun avatessa paineistusventtiilin paluukapselin tullessa ilmakehään.

Vladislav Volkov sai kahdesti Neuvostoliiton sankari -kunniamerkin – 22. lokakuuta 1969 ja 30. kesäkuuta 1971. Hänet haudattiin Punaisen torin laitaan Kremlin muuriin.
Pohjeluu

**Pohjeluu** () on ohuempi kahdesta säären luusta. Se sijaitsee takaraajan (ihmisellä alaraajan) lateraalisella puolella sääriluun (*tibia*) vieressä siihen niveltyen. Luiden väliin jää vaihtelevan kokoinen aukko (*spatium interossium cruris*), jossa kulkee luut toisiinsa sitova sidekudoskalvo (*membrana interossea cruris*). Pohjeluu sijaitsee alempana kuin sääriluu eikä näin ollen kiinnity reisiluuhun (*femur*). Naudalla ja pienillä märehtijöillä pohjeluu on surkastunut lähes kokonaan, mutta hevosella vain osittain. Nilkkaluista pohjeluu niveltyy telaluuhun (*talus*), mutta kiinnittyy nivelsiteillä myös kantaluuhun (*calcaneus*).
Suomen Trikoo

**Suomen Trikoo Oy** oli suomalainen tekstiiliteollisuusyritys, joka toimi vuosina 1903–2005.

Suomen Trikoon perusti Tampereelle Alfred Kordelin. Tuotanto aloitettiin sukkien ja urheilupaitojen valmistuksella. Alkuaikoina tehtiin myös huopia, hartiahuiveja, villapaitoja ja kalossinvuoria. Pääraaka-aineena oli puuvilla. Trikootuotteiden suosion kasvaessa 1920-luvulla Suomen Trikoo laajensi tuotevalikoimaansa. Seuraavalla vuosikymmenellä tuotteisiin kuuluivat jo naisten vaatteet uimapuvuista konttoriasuihin. 

Suomen Trikoo laajeni vuonna 1937, kun perheyritys Tampereen Trikoosta tuli sen sisaryhtiö. Sotien aikana Tampereen Trikoon tehtailla valmistettiin pääasiassa miesten sukkia ja alusvaatteita armeijan tarpeisiin. Selluloosapohjaiset korvikeraaka-aineet eli viskooseihin kuuluvat silla (vanhempi selluloosasta valmistettu katkokuitu) ja säteri (katkomaton muuntokuitu) eli viskoosi otettiin mukaan tuotantoon säännöstelyn aikana. Sotien jälkeen toiminta jatkoi laajentumista. Tampereen Särkänniemen kaupunginosaan perustettiin tuolloin Suomen Trikoon sukkatehdas, jolloin yhteensä Suomen Trikoon tehtailla tuotettiin lähes puolet koko Suomen trikootuotteista. Tampereen tehtailla työskenteli vuonna 1950 yli 2&nbsp;400 työntekijää.

Vientiin alettiin panostaa 1950- ja 1960-luvuilla. Tähän tarkoitukseen luotiin uusia tuotemerkkejä, kuten Revontuli-mallisto  ja Finnwear. Vienti Ruotsiin ja Neuvostoliittoon oli merkittävää 1970- ja 1980-luvuilla. Finlayson osti Suomen Trikoon vuonna 1983. Suomen Trikoo -nimi jäi pois käytöstä vuonna 1996. Finnwear-tuotemerkkiä valmistaa edelleen Nanso, joka osti Suomen Trikoon liiketoiminnan vuonna 2005.

## Lähteet
* Tekstiilejä Tampereelta: Suomen Trikoo (vanhentunut linkki) Vapriikki (Arkistossa)
* Koskesta voimaa: Suomen Trikoo

### Viitteet

## Aiheesta muualla

* Ylen Elävä arkisto: 1930-luvun nainen verhoutui jo mieluusti trikooseen
* Suomen Trikoo Pörssitiedon netissä
Mur

**Mur** on Itävallassa, Sloveniassa sekä Kroatian ja Unkarin rajalla virtaava Dravajoen sivujoki, jonka pituus on 465 kilometriä. Suurin joen varrella sijaitseva kaupunki on Steiermarkin osavaltion pääkaupunki Graz.

Murjoki saa alkunsa Itävallan Niedere Tauern -vuoristosta Salzburgin osavaltiossa. Se virtaa Steiermarkin läpi ja sieltä Sloveniaan. Murjoki laskee Dravaan lähellä Legradin kaupunkia Kroatiassa.
Jakovlev Jak-18

**Jakovlev Jak-18** (, ) on muun muassa Neuvostoliitossa käytetty koulukone.

Ohjaaja ja opettaja istuvat koneessa peräkkäin, kuten sotilaskoulukoneissa on tapana. Koneessa on tähtimoottori, joka tuotti vähintään 160 hevosvoiman tehon.

Koneen suunnittelu alkoi toukokuussa 1945 ja se tuli käyttöön vuonna 1946. Se korvasi Jakovlev UT-2 -koulukoneen. Konetta käytti Neuvostoliiton ja Varsovan liiton ilmavoimien lisäksi esimerkiksi DOSAAF-seura. Koneesta tehtiin lukuisia versioita, ja kone on edelleen käytössä esimerkiksi taitolentokoneena.

## Lähteet
*
Janne Länsipuro

**Janne Santeri Länsipuro** (s. 11. joulukuuta 1973 Helsinki) on suomalainen vihreä poliitikko ja puutarhayrittäjä. Länsipuro oli Pernajan kunnanvaltuuston jäsen 2004–2009 ja Loviisan kaupunginvaltuuston jäsen 2010–2012. Kunnallisvaaleissa 2012 hän oli ehdolla Helsingissä, muttei päässyt läpi 199 äänellä.

Länsipuro toimii biodynaamiseen viljelyyn erikoistuneena puutarhayrittäjänä Labbyn tilalla Pernajassa, Itä-Uudellamaalla. Hän valmistui Snellman-korkeakoulusta vuonna 1996 ja on toiminut myöhemmin koulussa opettajana. Hän on opiskellut myös Anjalan maatalousoppilaitoksessa ja Hampshire Collegessa Massachusettsissa, Yhdysvalloissa. Nykyisin (2012) Länsipuro työskentelee Lasten ja nuorten puutarhayhdistyksen puutarhatoiminnan koordinaattorina.

Länsipuro toimi Vihreiden varapuheenjohtajana kaudella 2005–2007. Hän on ollut puoluevaltuuskunnan jäsen 2003–2005 ja puolueen ympäristötyöryhmän puheenjohtaja 2005–2007. Lisäksi hän on toiminut Ekovihreät ry:n puheenjohtajana. Länsipuro oli ehdolla europarlamenttivaaleissa 2004 ja eduskuntavaaleissa Uudellamaalla vuosina 2003, 2007 ja 2011. Vuoden 2004 kunnallisvaaleissa hänet valittiin Pernajan kunnanvaltuustoon ensimmäisenä vihreänä.

Janne Länsipuron isä on diplomaatti ja aiempi YLE:n ulkomaankirjeenvaihtaja Yrjö Länsipuro. Perhe asui Jannen lapsuusaikana muun muassa Neuvostoliitossa, Malesiassa ja Hongkongissa. Janne Länsipuro on työskennellyt Nepalissa, Filippiineillä, Etelä-Koreassa ja Irlannissa sekä vapaaehtoisena Nicaraguassa ja Thaimaassa.

## Teokset
* 

## Lähteet
* Kuka? | Janne Länsipuro
* Yrjö Länsipuron kirjoitus

## Aiheesta muualla
* Janne Länsipuron verkkosivut
* Loviisan Sanomat: Vihreiden varapuheenjohtaja Janne Länsipuro haluaa olla maaseudun äänitorvi  24.5.2005
* Iltalehti: Satokauden kasvisherkut 10.11.2011
Frohnleiten

**Frohnleiten** on kaupunki Steiermarkin osavaltiossa Itävallassa. Siellä oli vuonna 2005 6&nbsp;344 asukasta.

Frohnleiten on yksi Graz-Umgebungin piirin asutuskeskuksista. Se sijaitsee Mur-joella 25 kilometriä pohjoiseen osavaltion pääkaupungista Grazista. Kaupungin pinta-ala on 127,6 neliökilometriä ja korkeus merenpinnasta 438 metriä.

Frohnleiten on perustettu 1200-luvun loppupuolella nimellä "Freyleiten". Vuonna 1519 kaupunki sai uuden nimen Frohnleiten. 

Kaupunkia palvelee rautatieasema, josta on säännölliset yhteydet Graziin ja Bruck an der Muriin.

## Väestönkehitys
*1869: 3 843
*1900: 4 700
*1923: 5 253
*1939: 5 827
*1961: 6 978
*1971: 7 056
*1981: 6 774
*1991: 6 841
*2001: 6 592
*2006: 6 344
*Lähde: Statistik Austria*

## Lähteet
*Stadtgemeinde Frohnleiten: Chronik 

### Viitteet

## Aiheesta muualla

* Kaupungin viralliset kotisivut
Frotee

**Frotee** (ranskan sanasta *frotté*, "hangattu") on yleensä puuvillasta valmistettu kangas, jonka toisella tai molemmilla puolilla on löysistä lankasilmukoista muodostunut nukka. Paksun nukan ja lankasilmukoiden sisään jäävän tyhjän tilan ansiosta frotee on erityisen hyvin vettä imevää. Froteekangasta käytetäänkin yleisimmin pyyheliinojen ja kylpytakkien materiaalina.

Froteeta myytiin Suomessa aluksi kankaana. Froteepyyhkeitä alettiin valmistaa teollisesti 1950-luvulla. Frotee oli erityisen suosittua 1970-luvulla, jolloin siitä tehtiin myös vaatteita ja sisustustekstiilejä.

Froteekankaassa on kaksi loimijärjestelmää: perusloimi, joka kuteen kanssa muodostaa pohjakankaan sekä paljon pidempi nukkaloimi, josta silmukat muodostetaan. Froteekankaita valmistetaan sekä tasapintaisina että sidoskuviollisena, kuten oheisen kuvan froteepyyhkeessä.

## Lähteet

* Tekstiilejä Tampereelta: Finlayson: Frotee Vapriikki

### Viitteet
Amy Smart

**Amy Lysle Smart** (s. 26. maaliskuuta 1976 Topanga, Kalifornia) on yhdysvaltalainen näyttelijä ja entinen malli.

## Filmografia
### Elokuvat

### Televisiosarjat

## Lähteet

## Aiheesta muualla
*
Hankoniemi

**Hankoniemi** () on niemimaa Manner-Suomen lounaiskolkassa, Suomenlahden rannikon länsipäässä. Niemen kärkiosasta noin 20 kilometriä kuuluu Hangon kaupunkiin, tyviosa puolestaan Raaseporiin.

Hankoniemen lounaiskärjessä Tulliniemessä on Suomen mantereen eteläisin kohta. Hankoniemeä pidetään myös Suomenlahden, Saaristomeren ja Pohjois-Itämeren rajakohtana.

## Historia
Hankoniemeä on käytetty satamana ainakin 1200-luvulta alkaen.

Hankoniemen sijainti on tärkeä Suomenlahden sotilaallisen hallinnan takia. Ensimmäisiä linnoituksia niemelle rakensivat ruotsalaiset vuonna 1656. Linnoitustahti kiihtyi vuosina 1790–1807, kun Venäjän uhka koettiin voimakkaammaksi. Suomen sodassa 1808–1809 Hankoniemen varuskunnan sotilaat komennettiin Viaporin suojaksi, ja venäläiset miehittivät linnoituksen ilman taisteluita.

Krimin sodassa venäläiset puolustajat räjäyttivät perääntyessään linnoituksen itse. 1900-luvun alussa Hankoniemen linnoitusta taas kohennettiin Pietarin suojaksi. 

Hankoniemen sijainti ja muoto pitkänä Itämereen työntyvänä sormena mahdollisti talvimerenkulun vielä, kun maan muut satamat olivat jäiden vuoksi suljettuina. Tämän vuoksi niemelle rakennettiin vuosina 1871–1873 suuri satama ja sinne pääradasta Hyvinkäällä erkaneva rautatie. Vuonna 1874 niemen kärkeen, sataman ympärille perustettiin Hangon kaupunki.

Talvisodassa Hankoa pommitettiin raskaasti. Sodan päättäneessä Moskovan rauhansopimuksessa 1940 Hankoniemi oli luovutettava 30 vuodeksi Neuvostoliitolle, joka linnoitti alueen. Jatkosodassa alueella taisteltiin verisesti. Viimeiset neuvostojoukot vetäytyivät Hankoniemeltä 2. joulukuuta 1941. Virallisesti Neuvostoliitto luopui ennenaikaisesti vuokraoikeudestaan Hangon vuokra-alueeseen jatkosodan lopettaneessa Moskovan välirauhassa 1944, jolloin Hangon sijasta vuokrattiin Porkkala.

Hangon kaupunkiin kuului 1970-luvulle saakka vain varsinainen kaupunkialue satamineen ja lähisaarineen. Muu osa niemeä oli jaettuna Bromarvin, Tenholan ja Tammisaaren maalaiskunnan kesken. Vuoden 1977 alussa Bromarv liitettiin pääosin Tenholaan, mutta lähimpänä Hankoa sijainnut osa samoin kuin Tenholaan kuulunut Lappohja ja Tammisaaren maalaiskunnan Tvärminne Hankoon. Samalla muu Tammisaaren maalaiskunta liitettiin Tammisaareen, johon vuonna 1993 liitettiin myös Tenhola. Vuoden 2009 alusta lähtien Tammisaari on ollut osa Raaseporin kaupunkia.

## Luonto

Hankoniemi on osa Ensimmäistä Salpausselkää, ja sen maaperä on karu yhdistelmä kalliota, moreenia ja hiekkakankaita. Niemen rannoilla on hiekkadyynejä.

Kasvi- ja eläinlajistoltaan niemi on Suomessa poikkeuksellisen monimuotoinen; Suomen uhanalaisista lajeista tavataan Hankoniemellä 15 prosenttia. Monimuotoisuuteen vaikuttavat leuto ilmasto, maaperän kalkkipitoisuus ja laivojen painolastin mukana tulleet erikoiset kasvilajit. Hankoniemelle saapuvat kevään ensimmäiset muuttolinnut, ja niemellä havaitaan vuosittain noin 270 lintulajia. 

Niemen kaakkoiskulmassa on Helsingin yliopiston Tvärminnen eläintieteellinen asema. Niemen läntisimmässä kärjessä sijaitsee Uddskatanin luonnonsuojelualue.

## Lähteet
Wish

**Wish** on The Curen kymmenes studioalbumi, julkaistu vuonna 1992. Siltä julkaistiin kolme singleä: "High", "Friday I'm in Love" ja "A Letter to Elise". Levyn äänityssessiosta jäi 5 ylimääräistä instrumentaalia kappaletta, joista 4 julkaistiin Lost Wishes -kasetti-EP:llä.

## Kappaleet
# Open – 6:51
# High – 3:37
# Apart – 6:38
# From the Edge of the Deep Green Sea – 7:44
# Wendy Time – 5:13
# Doing the Unstuck – 4:24
# Friday I'm in Love – 3:38
# Trust – 5:33
# A Letter to Elise – 5:14
# Cut – 5:55
# To Wish Impossible Things – 4:43
# End – 6:46

## B-puolet

* This Twilight Garden
* A Foolish Arrangement
* Play
* Halo
* The Big Hand
* Scared as You
* High (Higher mix)
* High (Trip mix)
* Open (fix mix)
* A Letter to Elise (Blue mix)
* A Letter to Elise (Extended mix)

## Kokoonpano
* Robert Smith – kitara, laulu, basso, 6-kielinen basso, koskettimet
* Simon Gallup – basso, koskettimet
* Porl Thompson – kitara
* Perry Bamonte – kitara, 6-kielinen basso, koskettimet
* Boris Williams – rummut, lyömäsoittimet

## Arviot
* Allmusic: 
* Robert Christgau: C+

## Lähteet
Koovee (jalkapallo)

**Koovee** on suomalainen jalkapalloseura, joka pelaa Kutosessa. Korkeimmillaan Koovee on pelannut kaudella 2007 miesten Kakkosessa. Kausi toi lopputulokseksi lohkon neljännen sijan. Seura oli noussut vuosien 2006 ja 2006 välillä Kutosesta Kakkoseen. Kaudeksi 2008 seuran paikka Kakkosessa siirtyi kuitenkin Ilvekselle. Koovee palasi kilpasarjoihin kaudella 2024 ilmoitettuaan joukkueen Kutoseen.

## Lähteet
Daniel Medelplan

**Daniel (Taneli) Medelplan** (noin 1657 Turku – 18. elokuuta 1737 Pälkäne) oli kirjanpainaja, joka kaiversi Pälkäneen puuaapisen puulaatoille isonvihan aikana vuonna 1719. 

## Henkilöhistoria
Medelplanin isä oli turkulainen Jonas Svensson -niminen vaununtekijä. Vuonna 1678 hänet otettiin Turun akatemian kuvien kaivertajaksi, mutta hän myös valoi kirjasimia, sitoi kirjoja ja harrasti kuvanveistoa. Vuosina 1689–1693 hän toimi Viipurissa piispa Petrus Bångin pienen kirjapainon johtajana. Sieltä hän tuli isonvihan aikaan Pälkäneelle, Taurialan kylän Näppilän taloon. Syynä muuttoon oli paitsi sota, myös hänen saamansa tuomio sukurutsauksesta, kun hän oli solminut suhteen vaimonsa veljentyttären kanssa. Tästä saamansa tuomion hän kärsi vankeudessa Viipurin linnassa. Medelplanin ensimmäinen puoliso oli nimeltään Gertrud (k. 1693) ja toinen Kristina Grelsintytär (k. 1744).  

## Pälkäneen puuaapinen
Pälkäneen papiston ja Turun tuomiokapitulin kehotuksesta hän kaiversi puusta Johannes Gezelius vanhemman vuonna 1666 painattaman aapisen *[[Yxi paras lasten tawara]]* painolaatat. Kirjaa painettiin satakunta kappaletta, mutta kaikki painetut kirjat, kuten myös painolaatat, ovat tuhoutuneet. Viimeinen tunnettu Turun akatemian hallussa ollut kappale tuhoutui Turun palossa 1827. Teos oli 28-sivuinen, ja sen  koko nimi oli *Lasten Paras Tawara, elli ABC-Kirja, joca on suuren tarpen tähden leicattu Puuhun ja Pälcänen seuracunnan Saarnamiesten toimituxen cautta, Prändetty Pälkänellä Daniel Medelplanilda Tauralassa 1719*. Muistitiedon mukaan Medelplanin painolaatat säilyivät Pälkäneellä Taurialan kylän Eskolan talossa 1800-luvun lopulle saakka, mutta tuhoutuivat tulipalossa talon mukana. 

Medelplanin muistoa vaalitaan edelleen Pälkäneellä, jossa on hänen muistomerkkinsä rauniokirkon pihassa ja Kukkolan kylässä.  Medelplanin aapinen oli tiettävästi ensimmäinen aapinen, jossa oli kukon kuva. Se lienee antanut aiheen myös Pälkäneen entiselle vaakunalle, joka poistui käytöstä kuntaliitoksessa vuoden 2007 alussa.

## Lähteet

## Aiheesta muualla
* Pälkäneen-aapisen syntymäsijoilta, Suomen Kuvalehti, 01.12.1934, nro 49, s. 22, Kansalliskirjaston digitaaliset aineistot
Paolo Gregoletto

**Paolo Gregoletto** (s. 14. syyskuuta 1985 Miami, Florida) on yhdysvaltalainen basisti, joka soittaa metalliyhtyeessä Trivium. Gregoletto aloitti uransa Grammy-ehdokkuuksiakin saaneessa Metal Militia -yhtyeessä, jossa hän bassonsoiton lisäksi myös lauloi. Triviumiin hän liittyi vuonna 2004.

Gregoletto laulaa Triviumin keikoilla huomattavan paljon yhtyeen taustalauluja, etenkin puhtaita lauluosuuksia, missä Corey Beaulieu hoitaa karjumisosuudet. Colin Richardson, tunnettu metalli-tuottaja on kuvaillut Gregolettoa parhaimmaksi basistiksi, kenen kanssa hän on tehnyt töitä.

## Tekniikka

Gregoletto on soittotekniikaltaan monipuolinen, sillä hän soittaa bassoa sekä plektralla että sormillaan. Hän vaihtelee soittotekniikkaansa kappaleen mukaan. "Sahaamissoitossa" rumpujen tuplabassopedaalien hakkausta sisältävissä kohdissa hän käyttää plektraa, mutta nopeisiin kohtiin hän soveltaa myös mm. Billy Sheehanin (Mr. Big) kolmen sormen soittotekniikkaa. Tällaisia kohtia ovat muun muassa mm. Iron Maidenin kappaleista tunnetuksi tulleet "ratsastuskompit" (yksi 8-osa- ja kaksi 16-osanuottia toistuvasti soitettuna).

Gregoletto käyttää myös lämmittelyharjoituksinaan kromaattisia juoksutuksia sekä plektralla että sormillaan soitettuna.

## Välineet

* B.C. Richin 4- ja 5-kieliset bassot (mm. *Mockingbird*, *Warlock*, *NJ-series Eagle* ja *NJ-series Innovator*)
* Kustomin bassonupit ja -kaapit
* Sans Ampin mallinnuspedaalit

## Aiheesta muualla

* Gregoletto Type 3 Median haastattelussa
Maitikat

**Maitikat** (*Melampyrum*) on pieni kasvisuku, joka kattaa 10–35 pohjoisella pallonpuoliskolla esiintyvää ruohovartista kasvilajia. Maitikat ovat puoliloisia; ne tuottavat itse vain osan tarvitsemistaan ravintoaineista ja hankkivat loput imemällä ympäröivistä kasveista.

## Lajeja
Suomessa tavattavia maitikoita ovat:
* Kangasmaitikka (*Melampyrum pratense*)
** Helokangasmaitikka (*M. pratense* var. *hians*)
** Vaaleakangasmaitikka (*M. pratense* var. *pratense*)
* Lehtomaitikka (*Melampyrum nemorosum*)
* Metsämaitikka (*Melampyrum sylvaticum*)
* Peltomaitikka (*Melampyrum arvense*)
* Tähkämaitikka (*Melampyrum cristatum*)

Suomessa kangas- ja metsämaitikka ovat koko maassa yleisiä metsäkasveja, muita lajeja esiintyy paikoittain maan etelä- ja lounaisosissa.

## Lähteet

## Aiheesta muualla
* Finto: Kassu – Kasvien suomenkieliset nimet: ''Melampyrum''
* Suomen Lajitietokeskus: Maitikat (''Melampyrum'')
* Maitikat (''Melampyrum'')
Nova (täsmennyssivu)

**Nova** () voi tarkoittaa muun muassa seuraavia asioita:

* nova, äkillisesti kirkastuva tähti
** supernova, räjähtävä massiivinen tähti
* Nova Group, yritysryhmittymä
* Nova-raketti
* Radio Nova, suomalainen radiokanava
* Air Nova, entinen kanadalainen lentoyhtiö
* TV Nova, televisioyhtiö useissa maissa
* Nova, kaupunki Unkarissa
* Keski-Suomen Sairaala Nova, sairaala Jyväskylässä
* ''Nova'', lauluyhtye Rajattoman ensimmäinen albumi
* Nova, kuubalainen Linux-jakelu
* Nova, suomalainen yhtye
* Nova, Data General -yhtiön minitietokone 1970–1980-luvuilla
* Kauppakeskus Malmin Nova, kauppakeskus Helsingin Malmilla
* Nova, naisen etunimi
* Chevrolet Nova, automalli
* Dacia Nova, automalli
* Holden Nova, automalli (Toyota Corolla)
* Vauxhall Nova, automalli (Opel Corsa A)
* NOVA, tiedostojärjestelmä. 

## Sukunimenä
* Ana Nova (s. 1975), saksalainen pornonäyttelijä
* Carlos Vila Nova (s. 1959), São Tomén ja Principen presidentti
* Lou Nova (1913–1991), yhdysvaltalainen nyrkkeilijä ja näyttelijä
* Luis Antonio Nova Rocha (1943–2013), kolumbialainen katolinen piispa
* Nora Nova, oik. *Ahinora Kumanova* (1928–2022), bulgarialais-saksalainen laulaja.
Viuhkamadot

**Viuhkamadot** (Sabellidae) ovat meressä eläviä selkärangattomia. 
Ne rakentavat suojaputkia hiekasta, simpukankuoren kappaleista ja muusta merenpohjassa ajelehtivasta aineksesta. Putken päässä on viuhkamaisia ulokkeita, joilla ne siivilöivät ravinnokseen planktonia. Vaaran uhatessa viuhkamato vetäytyy putkensa sisään. Toinen monisukasmatojen heimo putkimadot (Serpulidae) rakentaa oman kuorensa kalkista piikkinahkaisten ja kivikorallien tapaan.  

Viuhkamadot ovat yleisiä merialueilla, joissa vedenkorkeus vaihtelee vuoroveden mukaan, sillä ne tarvitsevat kohtalaisia virtauksia tuomaan planktonia ulottuvilleen. 

Monia viuhkamatoja kasvatetaan akvaariossa. Niiden ruokkiminen sopivilla planktoneilla on vaikeaa, ja monet yksilöt kuolevat 6-12 kuukaudessa.
Joitakin sukuja:
* *Sabellastarte sp.* kaksivärinen, ruskeavalkoinen sateenvarjoa tai palmua muistuttava viuhka, läpimitaltaan jopa 10 cm. 
* *Bispira sp.* punertavanruskehtava, spiraalimainen viuhka läpimitaltaan noin 5 cm. 

Akvaariossa kasvaa myös kalkkikuorisia Serpulidae-heimon matoja: 
* *Spirobranchus* ("joulukuusimadot")  
* *Filogranella*,  *Salmacina* ja *Vermiliopsis*

## Lähteet
Luettelo Joe Satrianin kappaleista

Tämä on **luettelo [[kitaristi]] [[Joe Satriani]]n kappaleista** aakkosjärjestyksessä.
## A
*Always With Me, Always With You Surfing with the Alien
*Attack
*A Train With Angel
*A Piece of Liquid

## B
*Borg Sex
*Brother John Not of This Earth

## C
*Champagne
*Clouds Race Across The Sky 
*Crushing Day Surfing with the Alien
*Circles Surfing with the Alien
*Crowd Chant Super Colossal
*Crystal Planet Crystal Planet

## D
*Devil's Slide
*Driving at Night Not of This Earth
*Dream Song

## E
*Echo Surfing with the Alien
*Engines of Creation

## F
*Flavor Crystal 7 Engines of Creation

## G
*Ghosts
*Gnaahh

## H
*Headless Horseman Not of This Earth
*Hordes of Locusts Not of This Earth
*Hill Of The Skull Surfing with the Alien

## I
*Ice 9 Surfing with the Alien

## L
*Lords Of Karma Surfing with the Alien

## M
*Memories Not of This Earth
*Midnight Surfing with the Alien

## N
*Not of this Earth Not of This Earth 
*New Day Not of This Earth

## R
*Rubina Not of This Earth

## S
*Surfing With The Alien Surfing with the Alien
*Satch Boogie Surfing with the Alien
*Slow and Easy
*Summer Song

## T
*The Snake Not of This Earth
*The Enigmatic Not of This Earth
*The Crush of Love Dreaming #11
*The Power Cosmic 2000-Part I  
*The Power Cosmic 2000-Part II

## U
*Until We Say Goodbye

## Muut
*(You) Saved My Life

## Lähteet
*Satrianin viralliset sivut
Kardisin rauha

**Kardisin rauha** solmittiin 21. kesäkuuta 1661 Ruotsin ja Venäjän välillä Virossa Kärden (saksaksi *Kardis*) kartanossa lähellä Tarttoa. Se oli muodollinen jatko huhtikuussa 1658 voimaan tulleelle aselevolle ja Vallisaaressa 20. joulukuuta 1658 solmitulle välirauhalle, joilla lopetettiin Venäjän ja Ruotsin välinen osuus (1656–1658) Pohjan sodasta. Ruotsin osalta rauhan vahvistaminen tapahtui Tukholman Suurkirkossa huhtikuun 22. päivänä 1662.

Rauha solmittiin *[[status quo ante bellum]]* periaatteella, eli palattiin sotaa edeltäneeseen tilanteeseen ilman muutoksia. Venäjä oli edelleen sidottu sotaan Puola-Liettuaa vastaan, eikä tsaari halunnut uutta sotaa Ruotsin kanssa, joten se luovutti valloittamansa alueet Liivinmaalla takaisin Ruotsille ja suostui tuhoamaan sodan aikana rakentamansa Itämeren laivastonsa.

## Seuraukset
Kardisin rauha sekä Ruotsin edellisenä vuonna solmimat Olivan rauha Puolan kanssa ja Kööpenhaminan rauha Tanskan kanssa merkitsivät Ruotsin valtakunnan laajenemisen päättymistä. Mikään niistä osapuolista, jotka olivat tehneet rauhan Ruotsin kanssa, oli tuskin tyytyväinen tuloksiin, ja siten kaikki nämä rauhanteot sisälsivät tulevien konfliktien siemenet.

Suomelle erityisesti Venäjän kanssa tehty rauha oli helpotus, sillä sotarasitus ja verotus olivat lisääntyneet äärimmilleen. Ruotsin suhtautumista valtakunnan itäiseen osaan kuvaa, että sodasta Venäjää vastaan Suomi oli saanut selvitä lähes yksin. Toisaalta suurvallan laajentuminen merkitsi Suomen aseman heikkenemistä, sillä Ruotsin valtakunnan painopisteet siirtyivät yhä kauemmaksi länteen ja etelään. Myös alueliitokset Tanskasta ja Norjasta vähensivät Suomen merkitystä koko Ruotsin valtakunnalle ja Suomen väkilukuosuuden vähentymistä valtakunnan koko väestöstä. 

Kardisin rauha oli voimassa vuoteen 1700 asti, jolloin alkoi suuri Pohjan sota.

## Lähteet
*
*

### Viitteet
Metsästys, Kalastus, Luonto, Perinne

**Metsästys, Kalastus, Luonto, Perinne** () on ranskalainen euroskeptinen maaseudun puolue. Puolue ei sijoita itseään perinteiselle vasemmisto-oikeisto-akselille, vaan pyrkii ajamaan kaikkien maaseudun ihmisten asioita. Puolueen perustaja ja johtaja on Jean Saint-Josse.

Puolueen perusti Jean Saint-Josse vuonna 1989. Puolue pyrki Euroopan parlamenttiin vuosina 1989 ja 1994 ilman menestystä. Vuoden 1999 äänestyksessä se onnistui saamaan kuusi paikkaa Jean Saint-Jossen johdolla. Seuraavissa vuoden 2004 Euroopan parlamentin vaaleissa puolue menetti kaikki paikkansa, kun se ei saanut kerättyä vaadittavaa 3 % minimikannatusta. Puolue ajautui talousvaikeuksiin ja se menetti samana vuonna myös maan paikallisten valtuustojen edustajanpaikat. Vaikeuksien vuoksi suuri osa puolueen jäsenistä siirtyi UMP- tai MPF-puolueisiin.

Metsästys, Kalastus, Luonto, Perinne -puolue ei kuitenkaan hajonnut lopullisesti vastoinkäymisistä huolimatta ja se asetti vuoden 2007 presidentinvaaleihin ehdokkaakseen pohjoisranskalaisen Frédéric Nihousin. Frédéric Nihous sai presidentinvaalien ensimmäisellä kierroksella runsaan prosentin äänistä eikä näin päässyt toiselle kierroksella.

## Aiheesta muualla
*Puolueen kotisivu
Efektiivinen annos

**Efektiivinen annos** on suure, joka kuvaa ionisoivan säteilyn aiheuttamaa terveydellistä kokonaishaittaa. Sen laskemisessa käytettävät suureet ovat kudoksen saama säteilyn ekvivalenttiannos ja kullekin kudokselle määrätty painokerroin, joka kuvaa kyseisen kudoksen säteilyherkkyyttä.

Yksilön saama efektiivinen annos lasketaan kaavalla:
**E = ∑<sub>i</sub> H<sub>i</sub> W<sub>i</sub>**

H = ekvivalenttiannos
W = eri kudosten painokerroin:
*kivekset ja munasarjat 0,20
*luuydin, keuhkot, paksusuoli ja mahalaukku 0,12
*kilpirauhanen, ruokatorvi, rinnat ja virtsarakko 0,05
*luun pinnat ja iho 0,01

Efektiivisen annoksen yksikkö on sievert (Sv).

**Kollektiivinen efektiivinen annos** on efektiivinen kokonaissäteilyannos, joka aiheutuu jollekin tietylle ihmisryhmälle. Sen yksikkö on mansievert (manSv). 

## Katso myös
*Ekvivalenttiannos
*Ominaisabsorptionopeus
*Annosnopeus
*Absorboitunut annos
Gil Scott-Heron

**Gilbert ”Gil” Scott-Heron** (1. huhtikuuta 1949 Chicago, Illinois – 27. toukokuuta 2011 New York, New York) oli yhdysvaltalainen runoilija-muusikko, joka teki 1960- ja 1970-luvun vaihteessa spoken word -esiintymisi. Hänen tunnetuin runonsa ja kappaleensa on ”The Revolution Will Not Be Televised”. Hänen 1970-luvun tuotantonsa sanotaan näyttäneen suuntaa nykyiselle rap-musiikille.

Scott-Heron kuoli toukokuussa 2011. Hän oli päihderiippuvainen ja eli kuluttavaa elämää. Hänen kerrotaan joutuneen sairaalaan Euroopan-matkan jälkeen. Kolme vuotta ennen kuolemaansa hän kertoi olevansa hiv-positiivinen. Silti hän teki paluun ja esiintyi lähes kuolemaansa saakka. Hän teki vuonna 2010 lähes sata keikkaa.

Hänen yhdessä pianisti Brian Jacksonin trion kanssa tekemänsä jazz- ja soultyylinen levy *Winter in America* (1974) valittiin vuonna 2005 hakuteokseen *[[1001 albumia jotka jokaisen on kuultava edes kerran eläessään]]*. Laulu- ja puheosuuksien lisäksi Scott-Heron soittaa levyllä myös sähköpianoa..

## Perhe
Gil Scott-Heron syntyi Chicagossa. Hänen äitinsä Bobbie Scott-Heron lauloi New York Oratorio Societyssa. Hänen jamaikalainen isänsä oli jalkapalloilija Gil Heron, lempinimeltään "The Black Arrow" ("musta nuoli"). 1950-luvulla Gil Heron oli ensimmäinen musta pelaaja Glasgow’n Celticissä.

## Tuotanto
### Diskografia

### Kirjat

## Lähteet

## Aiheesta muualla

*Kotisivut
International Electrotechnical Commission

**International Electrotechnical Commission** (**IEC**) on kansainvälinen sähköalan standardointiorganisaatio. 

Järjestö perustettiin 26.–27. kesäkuuta 1906 Lontoossa, Isossa-Britanniassa. Siitä lähtien järjestö on tehnyt elektroniikka- ja sähkölaitteista turvallisempia ja luotettavia sekä parantanut niiden hyötysuhdetta.

Tunnetuimmat IEC-standardit liittyvät sähkölaitteiden liitäntöihin, esimerkiksi PC:n virtajohdon liitin on määritelty IEC:n standardisarjassa IEC 60320.

IEC:n jäseniä kutsutaan kansalliskomiteoiksi, ja niitä ovat kansalliset sähköalan standardointijärjestöt (Suomessa SESKO). Standardin hyväksyminen vaatii sitä, että 3/4 kansallisista järjestöistä äänestää vahvistamisen puolesta.

IEC:n tietotekniikka-alan standardit tehdään yhteistyössä ISO-standardointiorganisaation kanssa työryhmässä nimeltä JTC1 (Joint Technical Committee). Suomenkielisessä Wikipediassa luettelo merkittävimmistä JTC1-standardeista on ISO-standardointiorganisaation sivulla.

## Standardeja (tietokantoja)
*IEC 60050: Sähkötekniikan sanasto
*IEC 60061: Lampun kannat jne. (käyttö maksullinen)
*IEC 60417 - ISO 7000: Laitteissa käytettävät graafiset symbolit (käyttö maksullinen)
*IEC 60617: Elektroniikkakaavioissa käytettävät kaaviosymbolit (käyttö maksullinen)
*IEC 61360: Elektroniikkakomponentteja

## Katso myös
*CISPR
*SESKO

## Lähteet

## Aiheesta muualla
*IEC:n kotisivu
*IEC – Tietoa organisaatiosta
*IEC:n historiaa
*International Electrotechnical Commission (IEC), Electropedia: The World's Online Electrotechnical Vocabulary 
*ISO/IEC JTC1
ID3

**ID3** on menetelmä, jolla liitetään erilaisiin musiikkitiedostoihin metatietoa, kuten esittäjä, kappaleen nimi, albumin nimi, musiikkilaji ym. ID3-standardista on olemassa kaksi epäyhteensopivaa versiota: ID3v1 ja ID3v2.

ID3:n alkuperäinen kehittäjä oli Eric Kemp alias "NamkraD", joka 1996 kehitti ID3v1:ta tukevan Studio3-soitto-ohjelman. MP3-tiedoston loppuun lisättiin 128 tavua dataa, josta varattiin 30 tavua esittäjälle, nimelle, kommentille ja albumin nimelle sekä 4 tavua julkistusvuodelle ja tavu musiikkityylille ennalta määritellystä listasta.
Kyseessä ei ollut minkään virallisen tahon standardi, mutta ID3-tunnisteiden tuki levisi nopeasti musiikkisoittimiin.

ID3v1:ssa oli merkittäviä puutteita, kuten nimien pituuden rajoitukset ja se, ettei se tukenut muita kuin latin1-merkistön merkkejä. ID3v2 suunniteltiin näiden puutteiden vuoksi 1998. Vaikka sillä on sama nimi, tekniikat eroavat merkittävästi toisistaan. ID3v2-tunniste sijaitsee yleensä tiedoston alussa, kenttiä on useampia, tiedostoon voi lisätä esimerkiksi linkin artistin kotisivulle, ja sovellus voi määritellä omia kenttiä. Standardista on julkaistu kolme versiota, ID3v2.2, ID3v2.3 ja ID3v2.4 1.11.2000.

## Lähteet

## Aiheesta muualla

* ID3-organisaation kotisivu  
* Musiikkilajit, joita käytetään ID3v1:ssä  
* MikroPC 6/2006, Juho Uski, Mp3-määritteet mallilleen, sivut 48, 49 PDF
Wattieza

***Wattieza*** on sukupuuttoon kuollut suku esihistoriallisia saniaismaisia puita. Sukuun on sijoitettu maailman vanhimmat, ulkonäöltään jonkin verran nykyisiä palmuja muistuttaneet puut. *Wattieza*-puita oli devonikaudella noin 380 miljoonaa vuotta sitten. Puut olivat täysikasvuisina korkeintaan kymmenmetrisiä. *Wattieza*-puiden aikakaudella maalla ei vielä ollut juurikaan muita eläimiä kuin nivelkaisia, hämähäkkejä, hyönteisiä ja äyriäisiä. Nämä puut ovat kasvaneet maan päällä jo 140 miljoonaa vuotta ennen dinosauruksia.

## Fossiilit
Kivettyneiden fossiilien perusteella on arveltu maapallon ensimmäisten metsien muodostuneen vajaan kymmenen metrin korkuisista *Wattieza*-puista.  Aiemmin vanhimmat tunnetut puut oli sijoitettu *[[Archaeopteris]]*-sukuun. *Wattieza*-puiden ensimmäiset fossiilit löydettiin jo 1800-luvun lopulla Gilboan fossiilimetsästä, mutta vasta 2000-luvun alussa parempien fossiililöydöksien perusteella on voitu arvioida miltä maailman vanhimmat puut näyttivät.

*Wattieza*-puissa ei ollut varsinaisia lehtiä eivätkä ne muodostaneet harottavia oksia. Niiden latvaan kasvoi viuhkamaisia vuosikasvaimia, jotka putosivat uusien tieltä pois, joten pääosin puu oli paljasta runkoa nykyisten palmupuiden tapaan.

## Vaikutukset ilmastoon ja eliöihin
*Wattieza*-metsillä oli suuri merkitys ilmakehän hiilidioksin sitomisessa ja osaltaan ne siten edistivät merkittävästi ilmastonmuutosta. Ne auttoivat hiilidioksidipitoisuuksia vähenemään ja lämpötilaa laskemaan lähemmäs nykypäivän tasoa. Ilmastonmuutoksen myötä kehittyi miljoonia vuosia myöhemmin isolehtisiä puita ja kasveja, jotka saivat *Wattieza*-puut lopulta kuolemaan sukupuuttoon. *Wattieza*-puista maahan pudonneet alkeelliset lehvästöt ja lahonneet osat tarjosivat myös ensimmäisille maalla vaeltaville eliölle ravintoa ja synnyttivät siten uudenlaisen ravintoketjun.

*Wattieza*-suvun puut lisääntyivät itiöiden avulla. Niillä oli verrattain pieni juuristo ja rungon sisusta oli nykypuista poikkeavasti luultavimmin pehmeä.

Devonikaudella ilmaantui myös *Wattieza*-puiden rinnalle niistä poikkeavia pysyvän oksiston ja laajan juuriston omaavia puita (*[[Archaeopteris]]*-suku).

## Lähteet
*Tiede: Fossiilipuiden arvoitus ratkesi
*Found! World's oldest tree 

### Viitteet